cyanic-selkie/wikianc huggingface dataset:
புதுப்பாளையம்
அமைவிடம்
புதுப்பாளையம் பேரூராட்சிக்கு கிழக்கில் திருவண்ணாமலை 34 கிமீ மற்றும் ஆரணி 62கி.மீ ; மேற்கில் திருப்பத்தூர் 45 கிமீ; வடக்கில் வேலூர் 90 கிமீ மற்றும் தெற்கில் திருக்கோவிலூர் 70 கிமீ தொலைவில் உள்ளது.
பேரூராட்சியின் அமைப்பு
15.6 சகிமீ பரப்பும், 12 பேரூராட்சி மன்ற உறுப்பினரகளையும்,  124 தெருக்களையும் கொண்ட  இப்பேரூராட்சி கலசப்பாக்கம் (சட்டமன்றத் தொகுதி)க்கும் திருவண்ணாமலை மக்களவைத் தொகுதிக்கும் உட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2,591 வீடுகளும், 11,382  மக்கள்தொகையும் கொண்டது. மேலும் இப்பேரூராட்சியின் எழுத்தறிவு 71.63%  மற்றும்  பாலின விகிதம் 1,000 ஆண்களுக்கு, 1030 பெண்கள் வீதம் உள்ளனர்.
ஆதாரங்கள்
பகுப்பு:திருவண்ணாமலை மாவட்டத்தில் உள்ள பேரூராட்சிகள்
2015 பாகாப் படுகொலை
2015 பாகாப் படுகொலை (2015 Baga massacre) நைசீரியாவின் போர்னோ மாநிலத்தில் பாகா நகரிலும் அதன் சுற்றுப்புறத்திலும் சனவரி 3,2015 முதல் சனவரி 7 வரை   போகோ அராம் நடத்திய, சில அறிக்கைகளின்படி இன்னமும் நடத்துகின்ற, திரள் கொலைகளும் தாக்குதல்களும் ஆகும். சனவரி 3 அன்று இந்த நகரில் சாட், நைஜர், மற்றும் நைஜீரியாத் துருப்புக்களைக் கொண்டு அமைக்கப்பட்டிருந்த பன்னாட்டு கூட்டு செயல் படைப்பிரிவு தலைமையகத்தை போகோ அராம் தாக்கினர்; தொடர்ந்து ஆயிரக்கணக்கான உள்ளூர் மக்களை போகோ அராம் போராளிகள் கடத்திச் சென்றனர்; இவர்கள் சனவரி 7 அன்று திரளாகக் கொல்லப்பட்டதாக நம்பப்படுகின்றது.
இறந்தவர்கள் எண்ணிக்கை "கூடுதலாக" இருக்குமென்று கூறப்பட்டாலும் உண்மையான மதிப்பீடு கிட்டவில்லை; தப்பி ஓடிய உள்ளூர் அதிகாரிகளும் மக்களும் "2,000க்கும்" கூடுதலான மக்கள் கொல்லப்பட்டிருக்கலாம் அல்லது "காணப்படவில்லை" என்றும் கூறுகின்றனர்; ஆனால் சில அறிக்கைகளின்படி "குறைந்தது நூறு" உயிரிழப்புகள் நிகழ்ந்துள்ளதாகக் கூறுகின்றன. பல அரசு அலுவலர்கள் இவற்றை மறுத்துள்ளனர்; சிலர் எந்தப் படுகொலையும் நடக்கவில்லை என்றும் நைசீரியப் படைகள் போராளிகளை எதிர்த்து துரத்தி விட்டதாகவும் கூறுகின்றனர். இதனை உள்ளூர் அலுவலர்களும் மக்களும் தப்பிவந்தவர்களும் பன்னாட்டு ஊடகங்களும் மறுக்கின்றனர்.
பாகாவும் குறைந்தது 16 மற்ற ஊர்களும் எரியூட்டி அழிக்கப்பட்டதாகவும் 35,000 மக்கள் இடம்பெயர்ந்துள்ளதாகவும் கூறப்படுகின்றது. சாட் ஏரியை கடக்கையில் பலர் மூழ்கி இறந்ததாகவும் இந்த ஏரியின் தீவுகளில் பலர் அடைபட்டிருப்பதாகவும் கூறப்படுகின்றது. இந்தத் தாக்குதல்கள் மூலம் போகோ அராம் போர்னோ மாநிலத்தில் 70% பகுதிகளில் தனது ஆதிக்கத்தை நிலைநாட்டியுள்ளது.
மேற்சான்றுகள்
பகுப்பு:நைஜீரியா பகுப்பு:2015 நிகழ்வுகள்
கியோட்டோ பல்கலைக்கழகம்
கியோட்டோ பல்கலைக்கழகம் (Kyoto University) அல்லது க்யோடாய் ஜப்பானின் கியோட்டோவில் அமைந்துள்ள ஒரு தேசியப் பல்கலைக்கழகம். இது இரண்டாவது பழமையான ஜப்பானியப் பல்கலைக்கழகம். இது ஜப்பானில் இரண்டாவது சிறந்த ஆராய்ச்சி பல்கலைக்கழகமாக உள்ளது.
மேற்கோள்கள்
பகுப்பு:ஜப்பானிய பல்கலைக்கழகங்கள்
ரெட்டிவலம் ஊராட்சி
ரெட்டிவலம் ஊராட்சி (Reddivalam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள நெமிலி வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1514 ஆகும். இவர்களில் பெண்கள் 769 பேரும் ஆண்கள் 745 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிவாய்/குவாக்
பிவாய்/குவாக் (Bewai/Kuwak) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக பிவாய்/குவாக் கிராமத்தில் 4 பேரைக் கொண்ட 1 குடும்பமே இருந்த வாழ்ந்து வந்தது. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 50% ஆகும்.
மேற்கோள்கள்
பகுப்பு:பெரிய நிகோபார் வட்டத்திலுள்ள கிராமங்கள்
கருக்காட்டான்பட்டி எல்லையம்மன் கோயில்
கருக்காட்டான்பட்டி எல்லையம்மன் கோயில் தமிழ்நாட்டில் மதுரை மாவட்டம், கருக்காட்டான்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எண்டெவர் விண்ணோடம்
எண்டெவர் விண்ணோடம் (Space Shuttle Endeavour, விண்ணோட சுற்றுக்கலன்: OV-105) என்பது நாசாவின் காலாவதியான ஒரு விண்ணோட சுற்றுக்கலன் ஆகும். இது விண்ணோடத் திட்டத்தின் ஐந்தாவதும் கடைசியுமான விண்ணோடம் ஆகும். இது 1992 மே 7 இல் அதன் முதல் பணியான எஸ்.டி.எஸ்-49 திட்டத்திலும், 2011 மே 16 இல் அதன் 25-ஆவதும் இறுதித் திட்டமான எஸ்.டி.எஸ்-134 இலும் ஈடுபட்டது. எஸ்.டி.எஸ்-134 விண்ணோடத் திட்டத்தின் இறுதிப் பணியாக இருக்கும் என்று எதிர்பார்க்கப்பட்டது, ஆனால் எஸ்.டி.எஸ்-135 பணியில் அட்லாண்டிசு விண்ணோடம் இத்திட்டத்தின் கடைசி விண்ணோடம் ஆனது.
1986 இல் விபத்தினால் அழிக்கப்பட்ட சாலஞ்சர் விண்ணோடத்திற்கு மாற்றாக 1987 ஆம் ஆண்டில் எண்டெவரைக் அமைப்பதற்கு கட்டுவதற்கு ஐக்கிய அமெரிக்கப் பேரவை ஒப்புதல் அளித்தது. செலவின் அடிப்படையில், என்டர்பிரைசு விண்ணோடத்தை மீண்டும் பொருத்துவதற்குப் பதிலாக, அதன் உதிரிப் பாகங்களில் இருந்து எண்டெவரின் பெரும்பாலான பகுதிகளை உருவாக்க நாசா தேர்ந்தெடுத்தது. அத்துடன் டிசுக்கவரி, அத்திலாந்திசு விண்ணோடங்களின் கட்டுமானத்தின் போது பெறப்பட்ட கட்டமைப்பு உதிரிபாகங்களைப் பயன்படுத்தியது.
வரலாறு
1991 மே மாதம் இவ்விண்ணோடம் றொக்வெல் இண்டர்நேசனல் என்ற நிறுவனத்தினால் அமைத்துக் கொடுக்கப்பட்டது. எனினும் இது 1992 மே மாதத்திலேயே விண்ணுக்கு முதன் முதலாக ஏவப்பட்டது. இதற்கான மொத்தச் செலவு $2.2 பில்லியன் அமெரிக்க டாலர்கள் ஆகும்.
காப்டன் ஜேம்ஸ் குக் தனது முதல் பயணத்தில் (1768–1771) கொண்டு சென்ற பிரித்தானிய எண்டெவர் என்ற கப்பலின் பெயரால் இவ்விண்ணோடம் பெயரிடப்பட்டது.
எஸ்.டி.எஸ்-130
அனைத்துலக விண்வெளி நிலையக்கட்டுமாணப் பணிகளுக்கானது இப்பயணத்திட்டம்; இதில் ஆறு விண்வெளி வீரர்கள், பெப்ருவரி 8, 2010 -அன்று கேப் கனாவரலில் இருந்து செலுத்தப்பட்டனர்.
வெளி இணைப்புகள்
பகுப்பு:விண்ணோடத் திட்டம்
ஜோ கார்னிசு
ஜோசப் முர்ரே கார்னிசு (Joseph Murray Cornish) (பிறப்பு: திசம்பர் 20, 1968) என்பவர் இங்கிலாந்து நாட்டு திரைக்கதை ஆசிரியர் மற்றும் நகைச்சுவையாளர் ஆவார். இவர் தொலைக்காட்சி, திரைப்படம் மற்றும் வானொலிகளில் திரைக்கதை ஆசிரியராக பணியாற்றியுள்ளார்.
இவர் தனது நீண்டகால நகைச்சுவை கூட்டாளியான ஆடம் பக்ஸ்டனுடன் இணைந்து 'ஆடம் மற்றும் ஜோ' என்ற நகைச்சுவை வானொலி நிகழ்ச்சியை நடத்தியுள்ளார். 2011 ஆம் ஆண்டில் 'அட்டாக் தி பிளாக்' என்ற திரைப்படத்தின் மூலம் இயக்குனராக அறிமுகமானார். அதை தொடர்ந்து எட்கர் ரைட், ஆடம் மெக்கே மற்றும் பால் ருத் ஆகியோருடன் இணைந்து ஆன்ட்-மேன் என்ற திரைப்படத்தில் திரைக்கதை ஆசிரியராக பணியாற்றியுள்ளார்.
வெளியிணைப்புகள்
பகுப்பு:1968 பிறப்புகள் பகுப்பு:வாழும் நபர்கள் பகுப்பு:ஆங்கிலேயத் திரைப்பட இயக்குநர்கள் பகுப்பு:திரைக்கதை ஆசிரியர்கள் பகுப்பு:பிரித்தானிய ஊடகவியலாளர்கள் பகுப்பு:நகைச்சுவையாளர்கள் பகுப்பு:வானொலி ஆளுமைகள் பகுப்பு:ஆங்கிலேயத் திரைப்பட நடிகர்கள் பகுப்பு:தொலைக்காட்சி தொகுப்பாளர்கள்
சி. புதுப்பட்டி
'''சி. புதுப்பட்டி (ஆங்கிலம்:C. Pudupatti'''), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு பேரூராட்சி ஆகும். இது தேனியிலிருந்து 35 கிமீ தொலைவில் உள்ளது. இங்கு திராட்சை, தென்னை, வாழை ஆகியவை முக்கிய பயிராகும்.
2011-ஆம் ஆண்டு மக்கள்தொகை கணக்கெடுப்பின்படி,  இப்பேரூராட்சியின்   மக்கள்தொகை  11,511 ஆகும். இது 16.98 சகிமீ பரப்பும்,  15  வார்டுகளும், 48 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
ஆதாரங்கள்
பகுப்பு:தேனி மாவட்டம் பகுப்பு:தேனி மாவட்டத்திலுள்ள பேரூராட்சிகள்
பீகல்
பீகல் (Beagle) ஒரு சிறிய, ஆனால் தோற்றத்தில் மிகப்பெரியதான நரிவேட்டைநாயைப் (ஃபாக்ஸ்ஹவுண்ட்) போன்ற முயல்வேட்டை நாயினம். இந்த பீகல் ஒரு மோப்ப நாய். தேடுவதற்காகவும், வேட்டையாடவும் ஏற்பட்ட இனப்பெருக்க நாய் ஆகும். மோப்ப சக்தியாலும் உள்ளுணர்வு சக்தியாலும் தேடிக்கண்டுபிடிக்கும் மோப்ப நாயாக, தடை செய்யப்பட்ட இறக்குமதி பொருட்கள், உணவுப்பொருட்கள் இவற்றைத் தேடும் பணியில் விடப்படுகிறது. பீகல் புத்திசாலியான நாய்; ஆனால் ஒற்றை மனநிலை கொண்டது. அதன் அளவினாலும் மனோனிலையாலும் பரம்பரை நோயின்மையாலும் அது ஒரு பிரபல நாயாக உள்ளது.
பீகல் வகை நாய்கள் 2500 ஆண்டுகளாக உள்ளன என்றாலும், பெரிய பிரித்தானியாவில் 1830 இற்குப் பின்னரே டால்பட், வடகவுன்டி பீகல், தெற்கத்திய வகை வேட்டை நாய், ஹேரியர் முதலிய  பற்பல இனப்பெருக்க நாய்கள் மூலமாக நவீன வகை பீகில் நாய்கள் உருவாக்கப்பட்டன.
பீகல், எலிசபெத் காலத்திலிருந்து இலக்கியம், ஓவியம், திரைப்படம், தொலைக்காட்சி, காமிக் புத்தகங்கள் ஆகியவற்றில் இடம்பெற்றுள்ளது. ஸ்னூபி எனப்படும் "காமிக் ஸ்ட்ரிப் பீனட்சின்" கதாபாத்திரமான "ஸ்னூபி" உலகிலேயே பிரபலமான பீகல் நாயாகும்.
நவீன பீகல் போன்ற அளவும் குணாதிசயங்களும் உடைய நாய்களின் தடயங்களைத் தேடினால் பண்டைய கிரீஸ் மற்றும் கி மு  5வது நூற்றாண்டை ச் சேர்ந்தவை என்று அறியலாம். கி மு 430 ல் பிறந்த க்ஸெனொபோன் என்ற நாயின் மீது வேட்டை மற்றும் ஸைனஜெடிச்ஸ் பற்றிய ஆய்வுக்கட்டுரையைப் பார்த்தால் இவை முயல்களை மோப்பசக்தியாலும் பின்னால் தொடர்ந்து சென்றும் வேட்டியாடும் வேட்டை நாயெனத் தெரிகிறது. ஸில்வியா வெப் என்பவர் பீகல் நாய்களை வைத்திருந்த முதல் அமெரிக்கர்களில் ஒருவர் ஆவார். கான்யுட் அரசரின் காட்டு சட்டத்தில் சிறிய வேட்டை நாய்களைப்பற்றி சொல்லப்பட்டிருக்கிறது. அந்த சட்டத்தின் படி மானைத் துரத்தும் எல்லா சிறு வேட்டை நாய்களுக்கும் ஒரு கால் உடைக்கப்பட வேண்டும் என்ற விதியிலிருந்து விலக்கு அளிக்கப்படும். இது உண்மையானால் பீகல் வகை நாய்கள் இங்கிலாந்தில் 1016க்கு முன் இருந்தது உறுதி செய்யப்படும். ஆனால் காட்டு சட்டத்தின் பாரம்பரியத்தில் பழமையை தோற்றுவிப்பதற்காக இந்த சட்டங்கள் இடைக்காலத்திலேயே எழுதப்பட்டிருக்கக்கூடும்.
தெற்கத்திய வேட்டை நாய், பீகல் நாயின் மூதாதையராகக்கருதப்படுகிறது. 11வது நூற்றாண்டு வில்லியம் தி கான்குவெரர் டால்போட் என்ற வேட்டை நாயை பிரிட்டனுக்குக் கொண்டுவந்தார். டால்பொட் முக்கியமாக வெண்மையானதும், ஆழமான தொண்டையும், மெதுவானதுமான மோப்ப நாயாகும். அது செயின்ட் ஹுபெர்ட் வேட்டை நாயிருந்து 8 வது நூற்றாண்டில் இனப்பெருக்கம் செய்யப்பட்டது. ஒரு சமயத்தில் இங்கிலீஷ் டால்போட் நாய், கிரே ஹவுண்ட் வகை நாயுடன் அதிக வேகம் பெறும் பொருட்டு இனப்பெருக்கம் செய்யப்பட்டு உருவாக்கப்பட்டது. அழிந்து நெடுங்காலம் ஆகிய டால்போட்,நவீன பீகலுக்கு மூதாதையராகக் கருதப்படும் தெற்கத்திய வேட்டை நாய் உருவாகக்காரணமாயிருந்தது.
இடைக்காலத்திலிருந்து சிறு வேட்டை நாய்கள் நவீன இனத்திலிருந்து மாறுபட்டபோதிலும் இவற்றிற்கு பொது விளக்கமாக பீகல் பயன் படுத்தப்பட்டது. சிறியதாக்கப்பட்ட பீகல் இன நாய்கள் எட்வர்ட் II மற்றும் எட்வர்ட் VII காலத்திலிருந்தே அறியப்பட்டிருந்தன. இருவரிடமும் கிளோவ் பீகல் கட்டுகட்டாக இருந்தன. அப்படி பெயரிடப்பட்டதற்குக் காரணம் என்னவென்றால், அவை கையுறை அதாவது கிளோவிற்குள் அடங்குமாறு மிக மிக சிறியதாக விருந்தன. குவீன் எலிஜபெத் I இடம் ஒரு பாக்கெட் பீகல் இனம் ஒன்று இருந்தது.அது 8 அல்லது 9 அங்குலம் உயரம் தோள்பட்டை வரையில் இருந்தது. வேட்டையின் போது கூடவே வரும் ஒரு பாக்கெட் அல்லது சேணப்பையில் வைக்கும் அளவிற்கு சிறியதாக் இருந்தது.பெரிய வேட்டை நாய்கள் இரையை நிலத்தில் துரத்தும், பிறகு வேட்டைக்காரர்கள் சிறு நாய்களை வெளியிட்டு புதரின் கீழ் தேடும்படி செய்வார்கள்.எலிஜபெத் I நாய்களைப்பாடும் நாயென அழைப்பார். அடிக்கடி அவர் பாக்கட் பீகல் நாய்களை அரச மேசை மீது தட்டுகளுக்கும் கோப்பைகளுக்கும் இடையில் ஆடிப்பாட விட்டு விருந்தினர்களை மகிழ்வித்தார். 19-ஆம் நூற்றாண்டு ஆதாரங்கள் இந்த இனங்களை மாறி மாறி குறிப்பிடுவர் மேலும் இரண்டு பெயர்களும் ஒரே சிறு நாய் வகையினை குறிக்க வாய்ப்புண்டு. ஜியார்ஜ் ஜெஸ்ஸெவின் 1866 லிருந்து பிரிட்டிஷ் நாய்கள் வரலாறு பற்றிய  ஆராய்ச்சியில் , 17 ஆம் நூற்றாண்டு கவிஞர் மர்ற்றும் எழுத்தாளரான கெர்வசெ மர்க்ஹம், பீகல் மனிதனின் கையில் அமரும் அளவுக்கு மிகச்சிறியது, என்று மேற்கோள் காட்டுகிறார். thumb|right|இந்தப்படம் 19th நூற்றாண்டு தொடக்கத்திலிருந்து பிற்பட்ட திரிபுகளிருந்து சிறப்பம்சங்கள் இல்லாத குறையுடைய பளுவான உடலுடன் கூடிய ஒரு நாயைக் காட்டுகிறது
சிறிய மிட்டன் பீகல் கிர்டில் பெண்களுக்குத் துணையானவை வயல் வெளிகளில் தந்திரமாக மற்ற வாடெர் வேட்டை நாய்களைப்போல் ஓடும் ,அவற்றின் முசிக் மட்டும்  நாணலைப்போல் சிறியதாயும் இருக்கிறது.
வெளியிணைப்புகள்
பகுப்பு:நாய் இனங்கள்
வேலையற்ற மீட்சி
வேலையற்ற மீட்சி (jobless recovery) அல்லது வேலையற்ற வளர்ச்சி (jobless growth) எனும் பொருளாதாரவியல் தோற்றப்பாடு பொருளாதாரவியல் வளர்ச்சி ஏற்படும் அதே வேளையில் வேலைவாய்ப்புகள் குறைவதைக் குறிக்கிறது. இப்பொருள் தரும் ஆங்கிலச் சொல் முதன் முதலில் நியூயார்க் டைம்சு நாளிதழில் 1930களில் பயன்படுத்தப்பட்டது.
காரணங்கள்
சிலர் தானியங்கிகளின் வரவால் உற்பத்தி அதிகரித்து மனித உழைப்பின் தேவை குறைந்தது என்று கருதுகின்றனர். சிலரோ தொழிலாளர் சந்தையில் ஏற்படும் அமைப்பு ரீதியிலான மாறுதல்களே இதற்குக் காரணமென வாதிடுகின்றனர்.
பகுப்பு:பொருளியல்
ஆதி சக்தி பீடங்கள்
ஆதி சக்தி பீடங்கள் என்றும் "சார் சக்தி தாம்கள்" என்றும் அழைக்கப்படும் நான்கு சக்தி கோவில்கள் பற்றி காளிகா புராணத்தில் கூறப்பட்டுள்ளது. இந்து சமயத்தில் சாக்த மதப் பிரிவினர் இக்கோவில்களுக்குச் சென்று வணங்குவதை வழக்கமாகக் கொண்டுள்ளனர். சாக்த பிரிவைச் சேர்ந்தோர் மட்டுமல்லாது பலரும் வழிபடும் கோவில்களாக இந்த நான்கு தலங்களும் விளங்குகின்றன.
காளிகா புராணத்திலுள்ள ஆதி சக்தி பீடங்கள் பற்றிய ஸ்தோத்திரம்
பிமலா பாத கண்டச்ச, ஸ்தன கண்டச்ச தாரிணி, காமாக்‌ஷ்யா யோனி கண்டச்ச, முக்க கண்டச்ச காளிகா அங்க ப்ரத்யங்க ஸங்கேன விஷ்ணு சக்ர க்‌ஷைதா நச்ச. இதில் கூறப்படும் நான்கு கோவில்கள் இருப்பிடம் - உடல் பகுதி - தேவியின் பெயர் என்ற வரிசையில் தரப்பட்டுள்ளன.
மேற்கோள்களும் குறிப்புகளும்
பகுப்பு:ஆதி சக்தி பீடங்கள் பகுப்பு:சக்தி பீடங்கள் பகுப்பு:அம்மன் கோயில்கள்
இந்திய - திபெத் எல்லைக் காவல்படை
இந்திய - திபெத் எல்லைக் காவல்படை (Indo-Tibetan Border Police -ITBP) என்பது இந்திய - சீன எல்லைப்பகுதியைப் பாதுகாக்கும் இந்திய அரசின் மத்திய காவல் ஆயுதப் படைகளில் ஒன்றாகும். லடாக் பகுதியிலுள்ள கரகோரம் கணவாய் முதல் அருணாசலப் பிரதேசம் ஜசிப் லா என்ற இடம்வரையுள்ள 3488கி.மீ இந்திய-சீன எல்லையை பாதுகாக்கிறது. பனி பனிப்புயல், பனிப்பாறை சரிவுகள், நிலச்சரிவுகள் போன்ற இயற்கை சீற்றங்களுடன் -40 டிகிரி செல்சியஸ் வெப்ப நிலையிலும் 9000 முதல் 18000 அடி உயரத்தில் எல்லையை காக்கிறார்கள். உள்நாட்டு மருத்துவ முகாம், பேரழிவுக்கால மேலாண்மை, அணுக்கரு மற்றும் கதிர் விபத்து, உயிரியல் மற்றும் வேதியல் பேரழிவுகள் போன்ற சூழல்களுக்கு ஏற்ப இப்படை பயிற்சிப் பெற்றுள்ளது. பொசுனியா எர்செகோவினா, கொசோவோ, எயிட்டி, சூடான் மற்றும் எந்த நாட்டிலும் ஐ.நா. அமைதி நடவடிக்கைகளில் பங்குகொள்கிறது. மலைகளில் மீட்புபணி புரிவதாலும், இயற்கை பேரழிவுகள் நடக்குமிடம் என்பதாலும் இப்படையின் பெரும்பாலனவர்களுக்கு மலையேற்றமும், பனிச்சறுக்கும் பயிற்சியளிக்கப்பட்டுள்ளது
வரலாறு
இந்திய - திபெத் எல்லைக் காவல்படை 1962 அக்டோபர் 24ல் மத்திய சேமக் காவல் படைச் சட்டம் மூலமாக உருவாக்கப்பட்டது. பின்னர் இந்திய - திபெத் எல்லைக் காவல்படைச் சட்டம் உருவாக்கப்பட்டு 1994 முதல் மறுவரையறை செய்யப்பட்டது. இப்படையின் முதல் தலைமை இயக்குநர் சர்தார் பால்பீர் சிங் ஆவார்.
பணிகள்
பல்நோக்கு பணிகள் இப்படையில் பணிகள் பின்வருவன:
மேற்கோள்கள்
பகுப்பு:இந்தியத் துணை இராணுவம்
பெரியார் வலைக்காட்சி
பெரியார் வலைக்காட்சி என்பது ஈ. வெ. இராமசாமி, ஈ.வெ.இராமசாமியின் கொள்கைகள் பற்றிய உரைகளின், நிகழ்வுகளின் நிகழ்படங்களை தொகுத்துத் தரும் வலைத்தளம் ஆகும். இங்கு சில குறும்படங்களும் உண்டு. தமிழில் சமூக விடயங்கள் தொடர்பான நிகழ்படங்களைத் தொகுத்துத் தருவதில் முதலில் வெளிவந்த வலைத்தளிங்களில் இதுவும் ஒன்று.
பலாசுபரி
புவியியல்
26.13°வடக்கு 91.5°கிழக்கு என்ற அடையாள ஆள்கூறுகளில். பலாசுபரி நகரம் கடல் மட்டத்திலிருந்து 46 மீட்டர் அல்லது 150 அடி உயரத்தில் அமைந்துள்ளது.
பெரியார் வலைக்காட்சி
தொழில்நுட்பம்
பெரியார் வலைக்காட்சியின் அனைத்து கோப்புக்களும் யு டியூப்பில் ஏற்றப்பட்டு, இங்கே தொகுக்கப்படுகின்றன. இடைமுகம் மிகவும் எளிமையான ஒரு நீண்ட பக்கம் ஆகும்.
பலாசுபரி
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி பலாசுபரி நகரத்தின் மக்கள்தொகை 4741 நபர்கள் ஆகும். இம்மக்கள்தொகையில் 51% நபர்கள் ஆண்கள் மற்றும் 49% நபர்கள் பெண்களாவர். பலாசுபரி நகரின் எழுத்தறிவு சதவீதம் 80% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 85% நபர்கள் ஆண்கள் மற்றும் 75% நபர்கள் பெண்களாவர். பலாசுபரி நகரின் மக்கள் தொகையில் 9% நபர்கள் 6 வயதுக்கு கீழ் உள்ளவர்களாகும்.
தஞ்சாவூர்ப் பெருவழிகள்
தஞ்சாவூர்ப் பெருவழிகள் என்பவை பழந்தமிழகத்தில் தஞ்சாவூர் நகரைத் தொலைவிலுள்ள நகரங்களோடு இணைத்த வழிகளாகும்.
குரங்காடுதுறை கோயில்
தஞ்சாவூர் மாவட்டத்தில் தஞ்சாவூர்-மயிலாடுதுறை சாலையில் உள்ள ஆடுதுறை என்னும் திருக்குரங்காடுதுறை மகாதேவற்குத் திருவிளக்குகள் வைக்கக் குலோத்துங்க சோழனின் 14ஆம் ஆட்சியாண்டில், அம்பர் நாட்டவர் சிலரால் நன்கொடையாக வழங்கப்பெற்ற நிலத்தின் நான்கெல்லையைப் பற்றிக்கூறும்போது பெருவழி பற்றிய கல்வெட்டுக்குறிப்பு காணப்படுகிறது.
பெரியார் வலைக்காட்சி
வெளி இணைப்புகள்
பகுப்பு:இறைமறுப்பு ஊடகங்கள் பகுப்பு:தமிழ் இறைமறுப்பு ஊடகங்கள் பகுப்பு:பெரியாரியல்
பலாசுபரி
மக்கள் தொகையியல்
கவுகாத்தி மக்களவைத் தொகுதிக்கு உட்பட்டு பலாசுபரி நகரம் உள்ளது
தஞ்சாவூர்ப் பெருவழிகள்
குரங்காடுதுறை கோயில்
இதே கோயிலில் காணப்பெறும் மற்றொரு துண்டுக்கல்லில் 'தஞ்சாவூர்ப் பெருவழி வடக்கும்' என்ற குறிப்பு உள்ளது.
ராம்நாத் சோப்ரா
சர் ராம்நாத் சோப்ரா (Sir Ram Nath Chopra, பிறப்பு: ஆகத்து 17, 1882 - இறப்பு: சூன் 13, 1973) இந்திய மருந்தியலின் தந்தை என அழைக்கப்பட்டவர். இந்திய மருத்துவ களஞ்சியம் அமைக்க முனைப்பாக பாடுபட்டவர் பேராசிரியர் ராம்நாத் சோப்ரா.
தஞ்சாவூர்ப் பெருவழிகள்
முனியூர் சிவன் கோயில்
தஞ்சாவூர் மாவட்டம் அவளிவணல்லூர்க்கு அருகிலுள்ள முனியூர் சிவன் கோயிலுள்ள மூன்றாம் இராசராசசோழனின் நான்காம் ஆண்டுக் கல்வெட்டில் மற்றொரு தஞ்சாவூர்ப் பெருவழி பற்றிய குறிப்பு உள்ளது.
பலாசுபரி
மேற்கோள்கள்
பகுப்பு:அசாம் மாநிலத்திலுள்ள ஊர்களும் நகரங்களும் பகுப்பு:காமரூப் மாவட்டம்
ராம்நாத் சோப்ரா
இளமைப் பருவம்
வட இந்தியாவில் ராவல்பிண்டியிலிருந்து குடிபெயர்ந்து ஜம்மு காஷ்மீர் மாநிலத்தில் வாழ்ந்து வந்தவா்கள் தோக்கரா குடும்பத்தினா். இக்குடும்பத்தில் 1882 ஆம் ஆண்டு ரகுநாத் சோப்ரா என்பவரின் தலைமகனாகப் பிறந்தார் ராம்நாத் சோப்ரா. ஜம்முவிலும் ஸ்ரீநகரிலும் இவரது பள்ளி வாழ்க்கை தொடங்கியது. ராம்நாத் சோப்ரா பஞ்சாப் பல்கலைக்கழகத்தின் கீழ் லாகூரில் உயர்நிலைக் கல்வி கல்லூரிப் பட்டங்கள் பெற்றார். 1903 ஆம் ஆண்டு இங்கிலாந்து சென்று கேம்பிரிட்ஜ் நகரில் டௌனிங் கல்லூரியில் சேர்ந்து படித்தார். ஏறத்தாழ பத்தாண்டுக் கல்விப் பயணத்தில் அறிவியல் பட்டம் (1905), எல்.ஆர்.சி.பி (LRCP), எம்.ஆா்.சி.எஸ்.(MRCS), எம்.பி(MB), வேதியல் இளங்கலை (BCH) எனப் பட்டங்கள் பெற்றார். 1912 ஆம் ஆண்டு மருந்தியல் உயர்பட்டம் (MD) பெற்றார். இலண்டனில் தூய பர்த்தலோமியெவ் பல்கலைக்கழகத்தில் படித்து வந்த காலகட்டத்தில் இந்திய மருத்துவப் பணித் தேர்விலும் மூன்றாம் மாணவனாக தேர்ச்சி பெற்றார்.
தஞ்சாவூர்ப் பெருவழிகள்
மேற்கோள்கள்
பகுப்பு:இந்தியக் கல்வெட்டுகள்‎
ராம்நாத் சோப்ரா
மருத்துவப் பணி
கிழக்கு ஆப்பிரிக்கா, ஆப்கானிஸ்தான் ஆகிய நாடுகளில் பணிபுரிந்தார். பின்னர் வெப்பப் பிராந்திய மருந்துக் கூடம், கல்கத்தா மருத்துவக் கல்லூரி ஆகிய நிறுவனங்களில் 1921 ஆம் ஆண்டு முதல் மருந்தியல் பேராசிரியராக பணியாற்றினார். பின்னாளில் கல்கத்தாவில் வெப்பப் பிராந்திய மருந்துக் கூடத்தின் இயக்குநராகவும் உயர்ந்தார். கீழ்கண்ட துறைகளில் சோப்ரா ஆராய்ச்சிகளை மேற்கொண்டார்.
எழுதிய நூல்கள்
வெப்பப் பிராந்திய மருந்துக் கூடத்தின் வேதியியல் பேராசிரியரான சுதமாய் கோஷ் என்பவரின் நட்புறவில்
மேற்கோள்கள்
பகுப்பு:இந்திய மருந்தியலாளர்கள் பகுப்பு:சர் பட்டம் பெற்ற இந்தியர்கள் பகுப்பு:1882 பிறப்புகள் பகுப்பு:1973 இறப்புகள் பகுப்பு:இந்திய மருத்துவர்கள் பகுப்பு:இந்திய அறிவியலாளர்கள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
லூசியானா மாநிலப் பல்கலைக்கழகம்
'''எல். எஸ். யூ. (LSU) என்று பொதுவாக அழைக்கப்படும் லூசியானா மாநிலப் பல்கலைக்கழகம்' (Louisiana State University''), ஐக்கிய அமெரிக்காவின் லூசியானா மாநிலத்தின் அரசு சார்பு பல்கலைக்கழகமாகும்.
மேற்கோள்கள்
பகுப்பு:ஐக்கிய அமெரிக்கப் பல்கலைக்கழகங்கள்
வாலிப ராஜா
வாலிப ராஜா (Vaaliba Raja) 2016இல் வெளிவந்தத் தமிழ்  நகைச்சுவைத் திரைப்படம். சாய் கோகுல் ராம்நாத், தயாரிப்பு முரளி. இப்படத்தில் சேது, விசாகா சிங் மற்றும் நுஷ்ராத் பரூச்சா போன்றோர் முக்கிய பாத்திரங்களில் நடித்திருந்தனர். இவர்களுடன் சந்தானம் ஒரு முக்கிய பாத்திரத்தில் நடித்திருந்தார். இப்படத்தின் தயாரிப்பு சூன் 2013 இல் தொடங்கி மார்ச் 25, 2016 அன்று வெளியிடப்பட்டது. விமர்சகர்களிடமிருந்து மிகவும் எதிர்மறை விமர்சனங்களையே பெற்றது.
தயாரிப்பு
2013இல் வெளியான சாய் கோகுல் ராம்நாத் இயக்கிய மற்றொரு நகைச்சுவைத் திரைப்படமான கண்ணா லட்டு தின்ன ஆசையா என்ற படத்தில் பணியாற்றிய பல கலைஞர்கள் இப்படத்தில் பணியாற்றுவதாக சூன் 2013இல் தகவல்கள் வெளியானது சாய் கோகுல் ராம்நாத் இயக்கிய "ஷிவானி'' என்ற மற்றொருத் திரைப்படம் வெளியாகவில்லை.இப்படத்தில் சேது, விசாகா சிங் மற்றும் நுஷ்ராத் பரூச்சா போன்றோர் முக்கிய பாத்திரங்களில் நடித்திருந்தனர். இவர்களுடன் சந்தானம் மனநல மருத்துவர் பாத்திரத்தில் நடித்திருந்தார் 2013 ஆம் ஆண்டின் பிற்பகுதியில் இந்தப் படம் தொடங்கியது, இந்தி நடிகை நுஷ்ராத் பரூச்சா 2013 ஆம் ஆண்டின் மத்தியில் படத்தில் மற்றொரு கதாநாயகியாக நடிக்க ஆரம்பித்தார்.  2014 ஆம் ஆண்டின் முற்பகுதியில் படப்பிடிப்பு முடிவடைந்தது, தயாரிப்பாளர்கள் மே 2014 இல் திரைப்படத்தை வெளியிடும் நோக்கத்தை வெளிப்படுத்தினர், ஆனால் அந்த வெளியீடு பின்னர் தள்ளி வைக்கப்பட்டது.
ஒலித்தொகுப்பு
ஒலித்தொகுப்பை ராதன் மேற்கொண்டுள்ளார். நடிகர் கமல்ஹாசன் தலைமையில் சூன் 2014 அன்று பாடல்கள் வெளியிடப்பட்டது. ஒலிப்பதிவு கலவையான விமர்சனங்களைப் பெற்றது.
வெளியீடு
2014 ஆம் ஆண்டின் முற்பகுதியில்படப்பிடிப்பு முடிவடைந்தாலும், தயாரிப்பாளர்கள் 2015 ஆம் ஆண்டின் பிற்பகுதியில் வரை பொருத்தமான நேரத்தில் வெளியிடப்படாதது, பல தேதிகள் அறிவிக்கப்பட்டு, இறுதியாக அது நவம்பர் 27, 2015 இல் வெளியிடப்பட்டது. ஜனவரி 1, 2016 இல் இந்த திரைப்படத்திற்கான முன்பதிவு ஆரம்பிக்கப்பட்டது, ஆனால் மீண்டும் தள்ளி வைக்கப்பட்டது. இறுதியில் மார்ச் 25, 2016 அன்று இந்த திரைப்படம் வெளியிடப்பட்டது, இதனால் 3 ஆண்டுகளாக தாமதமானது. இப்படத்தின் தொலைக்காட்சி ஒளிபரப்பு உரிமையை சன் தொலைக்காட்சி நிறுவனம் பெற்றது.
வெளி இணைப்புகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நகைச்சுவைத் திரைப்படங்கள் பகுப்பு:சந்தானம் நடித்த திரைப்படங்கள்
நவீன மார்க்கண்டேயா
நவீன மார்க்கண்டேயா 1941 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் காளி என். ரத்னம், டி. ஆர். ராமச்சந்திரன் மற்றும் பலரும் நடித்திருந்தனர்.
பகுப்பு:1941 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள்
இராமசந்திர உலாகா
இராமசந்திர உலாகா (Ramachandra Ulaka என்பவர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக ஒடிசாவில் உள்ள கோராபுட்டிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவருக்கு 3 மனைவிகள் இருந்த நிலையில், இவரது மகன்களான சப்தகிரி சங்கர் உலகம், சிபா சங்கர் உலாகாவும் அரசியலில் உள்ளனர்.
வெளி இணைப்புகள்
பகுப்பு:2011 இறப்புகள் பகுப்பு:1934 பிறப்புகள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள்
ஒ.ச.நே + 05:45
ஒ.ச.நே + 05:45 (UTC+05:45) என்பது ஒருங்கிணைக்கப்பட்ட சர்வதேச நேரத்துடன் +05:45 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது நேபாளத்தின் சீர் நேரமாக பயன்படுத்தப்படுகிறது.
மேற்கோள்கள்
பகுப்பு:ஒ.ச.நே பெயர்ச்சிகள்
ராபர்ட் ஆன்டர்சன்
ராபர்ட் ஆன்டர்சன் ( Robert Anderson , பிறப்பு: ஆகத்து 19 1811, இறப்பு: சூலை 24 1891), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப்போட்டிகளில் கலந்து கொண்டுள்ளார். 1837-1841 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
தமிழ்நாடு அரசுத் துறைகள் பட்டியல்
தமிழ்நாடு அரசின் தலைமைச் செயலகத்தில் இயங்கி வரும் முக்கியத் துறைகளின் பட்டியல்:
பகுப்பு:தமிழ்நாடு அரசுத் துறைகள்
ராபர்ட் ஆன்டர்சன்
வெளி இணைப்பு
ராபர்ட் ஆன்டர்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1811 பிறப்புகள் பகுப்பு:1891 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
லிட்டில் இந்தியா, மலாக்கா
லிட்டில் இந்தியா மலாக்கா, (ஆங்கிலம்: Little India, Malacca; மலாய்: Little India, Melaka; சீனம்: 马六甲小印度) என்பது மலேசியா, மத்திய மலாக்கா மாவட்டம், மலாக்கா மாநகரில் மலேசிய இந்தியர் கணிசமான அளவிற்கு வாழும் இடங்களில் ஒன்றாகும்.
வரலாறு
1910-ஆம் ஆண்டுகளில் மலாக்காவின் ஆங்கிலேய ஆளுநராக லிட்டில்டன் பைப் உல்பெர்ஸ்டன் (Littleton Pipe Wolferstan) என்பவர் இருந்தார். அவரின் பெயரில் மலாக்காவில் ஒரு சாலை அமைக்கப்பட்டது.
அதன் பெயர் உல்பெர்ஸ்டன் சாலை. இதன் இப்போதைய பெயர் ஜாலான் பெண்டகாரா (Jalan Bendahara) என்று மாற்றம் கண்டு உள்ளது. இந்தச் சாலையில் தான் மலாக்கா லிட்டல் இந்தியா அமைந்து உள்ளது.
காலனித்துவ அதிகாரி
லிட்டில்டன் பைப் உல்பெர்ஸ்டன், 1910 - 1920-ஆம் ஆண்டுகளில் பினாங்கு, சிங்கப்பூர், கெடாவில் பல்வேறு பதவிகளில் பணியாற்றியவர். 1889 டிசம்பர் 3-ஆம் தேதி பிரிட்டிஷ் காலனித்துவ அதிகாரியாக மலாக்காவுக்கு வந்தார்.
கடைசியாக இவர் மலாக்காவின் ஆளுநராக, அதாவது ரெசிடெண்டாகப் பதவி வகித்தார். மலாக்காவின் வளர்ச்சிக்குப் பெரும் பங்காறி உள்ளார்.
செயிண்ட் பீட்டர்ஸ் தேவாலயம்
மலாக்கா லிட்டல் இந்தியா சாலையும் பூங்கா ராயா சாலையும் சந்திக்கும் முனையில் செயிண்ட் பீட்டர்ஸ் தேவாலயம் உள்ளது. மலேசியாவில் மிகப் பழைமையானது. ஏற்கனவே போர்த்துகீசியரால் கட்டபட்ட ஆலயத்தை டச்சுக்காரர்கள் இடித்துத் தள்ளி விட்டார்கள்.
பின்னர் 1710-ஆம் ஆண்டு சீரமைப்புச் செய்யப்பட்டது. ஜப்பானியர் (Kempeitai) காலத்தில் அந்த ஆலயம் கருங்குகை என்று அழைக்கப்பட்டது.
மேற்கோள்கள்
*
தியோ வன் கோ (திரைப்பட இயக்குநர்)
தியோ வன் கோ (Theodoor "Theo" van Gogh; 23 சூலை 1957 - 2 நவம்பர் 2004) ஒரு டச்சு திரைப்பட இயக்குநர், தயாரிப்பாளர், எழுத்தாளர், நடிகர்.
இவர் அயான் கேர்சி அலியுடன் இணைந்து இசுலாமில் பெண்களின் நிலையை விமர்சித்து சர்ச்சைக்குரிய அடிப்பணிதல் (Submission) என்ற திரைப்படத்தைத் தயாரித்தார். இவர் 2 நவம்பர் 2004 முகமட் போயுயேரி (Mohammed Bouyeri) என்ற டச்சு-மொராக்கன் முசுலிமால் படுகொலை செய்யப்பட்டார்.
மேற்கோள்கள்
பகுப்பு:நெதர்லாந்து நபர்கள் பகுப்பு:டச்சு எழுத்தாளர்கள் பகுப்பு:டச்சு திரைப்பட இயக்குநர்கள் பகுப்பு:1957 பிறப்புகள் பகுப்பு:2004 இறப்புகள்
அன்யின் மொழி
அன்யின் மொழி (Anyin language), முதன்மையாக ஐவரி கோஸ்ட் நாட்டில் பேசப்படுகிறது. கானாவிலும் இம் மொழி பேசுவோர் உள்ளனர். இது நைகர்-கொங்கோ மொழிக் குடும்பத்தின் க்வா பிரிவைச் சேர்ந்தது.
இம் மொழியின் கிளை மொழிகள், சன்வி (Sanvi), இண்டெனீ (Indenie), பினி (Bini), பொனா (Bona), மொரோனு (Moronou), ஜுவாப்லின் (Djuablin), அனோ (Ano), அபே (Abe), பராபோ (Barabo), அலங்குவா (Alangua) என்பனவாகும். ஐவரி கோஸ்ட்டில் அன்யின் மொழியைத் தாய் மொழியாகக் கொண்ட 6 இலட்சத்துப் பத்தாயிரம் பேர்வரை இருக்கிறார்கள். இவர்களுடன் இம்மொழியை இரண்டாம் மொழியாகப் பயன்படுத்துபவர்கள் 10,000 முதல் 100,000 வரை இருக்கலாம் எனக் கருதப்படுகின்றது. இத்துடன் இம்மொழி பேசுபவர்கள் கானாவில் இரண்டு இலட்சம் வரை இருக்கிறார்கள்.
பகுப்பு:நைகர்-கொங்கோ மொழிகள் பகுப்பு:கோட் டிவார்
ஆயிர்சையர் மாடு
ஆயிர்சையர் மாடு என்பது ஒரு ஐராப்பிய கறவை மாடு ஆகும். இவை தென்மேற்கு இசுக்கொட்லாந்தின் ஆயிர்சையர் பகுதியைப் பிறப்பிடமாகக் கொண்டவை. தோன்றிய இடத்தின் பெயரால் இவை அழைக்கப்படுகின்றன. வயது வந்த ஆயிர்சையர் மாடு 450 முதல் 600 கிலோகிராம் (990-1,320 பவுண்ட்) எடையுள்ளதாக இருக்கும். இந்த மாடுகள் பொதுவாக சிவப்பு நிறத்தோடு வெள்ளை திட்டுக்களோடு இருக்கும். சிவப்பு நிறம்கொண்டு அதில் அடர் பழுப்பு ஆரஞ்சு திட்டுகள் கூட இருக்கலாம். இவை மிகுந்த சுறுசுறுப்பான மாடுகளாக இருப்பதால் இவற்றை மேலாண்மை செய்வது கடினம். இவற்றின் பால் உற்பத்தி சொல்லும்படி இல்லை. இந்த மாடுகளின் பாலின் கொழுப்புச்சத்து மற்ற மாட்டினங்களை போலவே (4%) இருக்கும். இந்த மாட்டினம் டன்லப் மாடு அல்லது கன்னிங்காம் மாடு என்ற பெயர்களாலும் அழைக்கப்படுகிறது
மேற்கோள்கள்
பகுப்பு:மாடுகள்
பகாசுரன்
பகாசுரன் மோகன் ஜி. சத்ரியன் எழுதி இயக்கிய 2023 ஆம் ஆண்டு வெளியான இந்திய தமிழ் மொழி குற்றவியல் திரைப்படமாகும். இப்படத்தில் செல்வராகவன் மற்றும் நடராஜன் சுப்ரமணியம் ஆகியோர் முக்கிய வேடங்களில் நடித்துள்ளனர், மேலும் மன்சூர் அலி கான், ராதாரவி மற்றும் சரவண சுப்பையா ஆகியோர் மற்ற முக்கிய வேடங்களில் நடித்துள்ளனர். படம் 17 பிப்ரவரி 2023 அன்று வெளியிடப்பட்டது.
உற்பத்தி
படத்தின் இயக்குனர் மோகன் ஜி. சத்ரியன், பகாசுரன் தனது வாழ்க்கையில் நடந்த நிஜ சம்பவங்களை அடிப்படையாகக் கொண்டது என்று தெரிவித்தார். 2021 திசம்பரில் படத்தின் தயாரிப்பு தொடங்கியது, செல்வராகவன் முன்னணி நடிகராக அறிவிக்கப்பட்டார். படத்தின் முதல் தோற்றம் 26 ஆகஸ்ட் 2022 அன்று வெளியிடப்பட்டது
வரவேற்பு
படம் 17 பிப்ரவரி 2023 அன்று வெளியிடப்பட்டது.
சினிமா எக்ஸ்பிரஸின் ஒரு விமர்சகர், "படம் சரியான பிரச்சனைகளை அடையாளம் காட்டுகிறது. அதற்கு மேலோட்டமான தீர்வுகளை வழங்குகிறது. மேலும் படத்தில் சேர்க்கப்பட்டுள்ள வளைந்த கருத்துக்களால் அம்பலப்பட்டு நிற்கிறது" என்று குறிப்பிட்டார். தி ஹிந்துஸ்தான் டைம்ஸின் ஒரு விமர்சகர் படத்தை "சிக்கல்" என்று அழைத்தார். தி பிரிண்டிலிருந்து நிதிமா தனேஜா 5 இல் 2 புள்ளிகளைக் கொடுத்தார். திரைப்படத்தை விமர்சித்தார் மேலும் செல்வராகவனின் நடிப்பைப் பாராட்டியபோது படத்தின் கதைக்களம் காலாவதியானது என்றும் கூறினார். தி நியூஸ் மினிட்டின் சௌமியா ராஜேந்திரன் 5-க்கு 1.5 நட்சத்திரங்களைக் கொடுத்தார், திரைப்படத்தை விமர்சித்தார். பக்சுரன் ஒரு பரபரப்பூட்டும் திரைப்படம் என்பதிலிருந்து தோல்வியடைந்தது. ஏனெனில் இதில் புதிதாக எதையும் வழங்கவில்லை. ஏபிபி நியூஸில் இருந்து யுவஸ்ரீ எழுதினார், "மொத்தத்தில், செல்வராகவனுக்காக பகாசுரனைப் பார்க்கலாம், இல்லையெனில் குறிப்பிடும்படியாக எதுவும் இல்லை. பிபிசி நியூஸ் குறிப்பிட்டது, "ஒட்டுமொத்தமாக, படத்தின் முதல் பாதி ஓரளவு சுவாரசியமாக இருந்தாலும், இரண்டாம் பாதி சற்றே சலிப்பை ஏற்படுத்துவதாக பல விமர்சனங்கள் சுட்டிக்காட்டுகின்றன. மேலும், கைபேசி பயன்படுத்துவது, பெண்களை மட்டும் அடக்கமாக இருக்கச் சொல்வது போன்ற பரப்புரைகளும் விமர்சனத்துக்கு உள்ளாகியுள்ளன. ஆனால் ஒளிப்பதிவைப் பொறுத்தவரை, இந்த படம் மோகன் ஜியின் முந்தைய படங்களை விட சிறப்பாக இருப்பதாக அனைத்து விமர்சனங்களும் சுட்டிக்காட்டியுள்ளன." தினமணியில் இருந்து கே ராம்குமார் எழுதினார் "பகாசுரன் 50 ஆண்டுகளுக்கு முந்தைய சிந்தனையில் இருந்து உருவானது. பல நூற்றாண்டுகளுக்குப் பிறகு, பெண்கள் இப்போதுதான் தங்கள் அடுப்படியிலிருந்து வெளியே வந்து கற்றுக்கொள்ளத் தொடங்குகிறார்கள். இதைப் பதட்டத்துடன் பார்த்த ஒருவர் எழுதிய கதையாக 'பகாசுரன்' வந்திருக்கிறது." IndiaGlitz 5 இல் 2 நட்சத்திரங்களை வழங்கியது. "அனைத்து சாதியினரையும் பாதிக்கக்கூடிய ஒரு தலைப்பைத் தேர்ந்தெடுத்துள்ளார் மோகன் ஜி. ஆனால் துரதிர்ஷ்டவசமாக, அவர் ஒரு சலிப்பான கதையை உருவாக்கியுள்ளார், அது பார்க்க கடினமாக உள்ளது."
வெளி இணைப்புகள்
பகுப்பு:2023 திரைப்படங்கள் பகுப்பு:2020 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
டெட் அலெட்சன்
டெட் அலெட்சன் ( Ted Alletson, பிறப்பு: மார்ச்சு 6 1884, இறப்பு: சூலை 5 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 119 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெட் அலெட்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1884 பிறப்புகள் பகுப்பு:1963 இறப்புகள்
மரபணு மாற்றப்பட்ட உயிரினம்
மரபணு மாற்றுப் பயிர்
இன்று பயிரடப்படும் பலவகைப் பயிர்கள் மரபணு மாற்றுப் பயிர்கள் தான். குறிப்பாக சோயா, தக்காளி, விதை அற்ற முந்திரி இவ்வாறு மரபணு மாற்றப்பட்டவை. குறைந்த உற்பத்திச் செலவு அல்லது அதிக விளைச்சல் தரக் கூடிய பக்கவிளைவுகள் அற்ற மாற்றுப் பயிர்கள் சந்தையில் வரவேற்பைப் பெறுகின்றன.
மரபணு மாற்றுப் பயிர்கள் மீது விமர்சனங்கள்
மரபணு மாற்றப் பயிர்களை பெரும் நிறுவனங்கள் பரப்பி மரபு வழி வேளாண்மைக்கு குந்தகம் விளைவிக்கின்றனர் என்ற குற்றச்சாட்டு உண்டு. மேலும் ஒவ்வொரு முறையும் விதைக்க விதைகளை நிறுவனங்களிடம் பெற வேண்டிய கட்டாயம் இருக்கிறது. இந்த விதைகளை விவசாயி வேறு யாருக்கும் பகிர முடியாது. இவ்வாறு பொதுவில் இருக்கும் விதைகள் முழுமையாக நிறுவனங்களின் தனிச்சொத்தாக மாறக் கூடிய சாத்தியக்கூறு உண்டு.
மனித உடல்நலத்திற்கு ஏற்படக்கூடிய இடர்கள் எவ்வாறு நிர்ணயிக்கப்படுகின்றன?
இவற்றின் பாதுகாப்பு மதிப்பீடு பின்வரும் விடயங்களை ஆராய்கின்றது:
= சுற்றுச் சூழலில் ஏற்படுத்தும் பாதிப்புகள் =
சிங்கோ லா
சிங்கோ லா கணவாய் (Shingo-La) (also known as Shinku La) (also known as Shinku La) இதனை சிங்கு லா கணவாய் என்றும் அழைப்பர். சிங்கோ லா மலைக்கணவாய், இந்தியாவின் லடாக்-இமாச்சலப் பிரதேசம் எல்லையில், இமயமலையில் 5091 மீட்டர் (16,615 அடி) உயரத்தில் அமைந்துள்ளது.
புவியியல்
சிங்கோ லா கணவாய்க்கு 20 மீட்டருக்கு கீழ் பகுதியில் ஒரு ஏரி/குளம் அமைந்துள்ளது. சிங்கோ லா கணவாய் வழியாக கால்நடையாக லடாக்கில் உள்ள சன்ஸ்கார் மலைப்பகுதி மற்றும் லாகௌல் & ஸ்பிதியை அடையலாம். இப்பாதையை உள்ளூர் மக்களும், மலையேறிகளும் பயன்படுத்துகின்றனர். சிங்கோ லா கணவாய் 5000 மீட்டர் நீளம் கொண்டது. சிங்கோ லா பகுதியில், கோடைக் காலம் தவிர ஆண்டு முழுவதும் பனிப்பொழிவு இருக்கும்
இக்கணவாய் சன்ஸ்காரில் உள்ள லுக்நாக் சமவெளியின் நுழைவாயிலாக கருதப்படுகிறது. இதன் அருகில் லாகௌல் & ஸ்பிதி மாவட்ட்தின் சிக்கா கிராமமும்; சன்ஸ்கார் பகுதியில் கார்ஜியாக் கிராமமும் உள்ளது. சிங்கோ லா கணவாயிலிருந்து இவ்விரண்டு கிராமங்களுக்கு மலையேற்றம் மூலமாக இரண்டு நாளில் அடையலாம். சிங்கோ லா கணவாய்க்கு மலையேற்றம் மூலம் செல்வதற்கான அடிவார முகாம்கள் தார்ச்சா (Darcha) மற்றும் பதும் (Padum) கிராமங்களில் உள்ளது.
சிங்கு லா சுரங்கச் சாலை
சிங்கு லா அல்லது சிங்கோ லா கண்வாயில் அமைந்த சிங்கு லா சுரங்கப் பாதை இமாச்சலப் பிரதேசம் மற்றும் லடாக்கின் எல்லையில் அமைந்துள்ள ஒரு மலைப்பாதை ஆகும். இது 5,091 மீட்டர் உயரத்தில் உள்ளது. 2016ல் எல்லைப்புறச் சாலைகள் அமைப்பு சிங்கு லா கணவாய்க்கு ஒரு சாலையை அமைத்தது. ஆனால் குளிர்காலத்தில் சாலையை அணுக முடியவில்லை. மேலும் பெரிய சக்கர வாகனங்கள் செல்ல இயலவில்லை. எனவே இதைத் தொடர்ந்து, 2020ம் ஆண்டில், கணவாயில் 13.5 கிலோ மீட்டர் நீளத்திற்கு சுரங்கப்பாதை அமைக்க இந்திய அரசு திட்டமிட்டது. சுரங்கப்பாதை அமைக்க மத்திய அமைச்சரவை சமீபத்தில் ஒப்புதல் அளித்தது. அடல் சுரங்கச்சாலை மற்றும் சிங்கு லா சுரங்கப்பாதை 2025ல் நிறைவடைந்தவுடன், நிம்மு - படும் - தர்ச்சா சாலை ஆண்டு முழுவதும் அணுகப்படும்.
இந்த சுரங்கப்பாதை சன்ஸ்கார் பள்ளத்தாக்கு பொருளாதாரத்தை உயர்த்த உதவும். இச்சுரங்கப் பாதை இமாச்சலப் பிரதேசம் மற்றும் லடாக் இடையே பயண நேரத்தை குறைக்கிறது.
தற்போது லே-மணாலி நெடுஞ்சாலையில் 101 கிலோ மீட்டர் பயணம் செய்து தர்ச்சா சாலையில் சென்று பின்னர் லடாக்கின் சன்ஸ்கார் பகுதிக்குள் நுழைய வேண்டும். குளிர்காலத்தில் இப்பகுதி பெறும் 15-20 அடி உயரப் பனிப்பொழிவு மிகவும் கடினமான தடையாகும். எனவே குளிர்காலத்தில் கிட்டத்தட்ட அனைத்து சாலைகளும் மூடப்படும். சிங்கு லா சுரங்கப்பாதை திறக்கப்பட்டால் இமாச்சலப் பிரதேசத்திலிருந்து லடாக்கின் சன்ஸ்கார் பள்ளத்தாக்கை 365 நாட்களுக்கும் அணுகக்கூடியதாக மாறும்.
சிங்கு லா சுரங்கப் பாதைத் திட்டம்
4.1 கிலோ மீட்டர் நீளம் கொண்ட சின்குன்லா சுரங்கப் பாதை வருகிற 2025ம் ஆண்டுக்குள் கட்டி முடிக்க ரூபாய் 1,681.51 கோடி இந்திய அரசு ஒதுக்கியுள்ளது. இதனால் லடாக்கின் மிகவும் பின்தங்கிய பகுதியான சன்ஸ்கார் பகுதியில் உள்ள லுங்னக் பள்ளத்தாக்கில் வசிக்கும் மக்கள் பயன்பெறுபவர்.
மேற்கோள்கள்
பகுப்பு:இமயமலையிலுள்ள கணவாய்கள் பகுப்பு:இந்தியக் கணவாய்கள் பகுப்பு:இமாச்சலப் பிரதேசப் புவியியல் பகுப்பு:லடாக்
நிக்கலசு
புனித நிக்கோலஸ் என்பது துருக்கியின் மிரா நகரின் புனித நிக்கலசுக்கு வழங்கப்படும் பெயராகும். தனது வாழ்நாளில் இரகசியமாக பரிசுகளை வழங்கும் பழக்கத்தை கொண்டிருந்த இவர் தற்காலத்தில் தமிழில் கிறித்துமசு தாத்தா, நத்தார் தாத்தா, என அழைக்கப்படுகிறார். நெதர்லாந்திலும் வடக்கு பெல்ஜியத்திலும் செயிண்ட் நிக்கோலஸ் அல்லது சண்டிகிலாஸ் என அழைக்கப்படுகிறார். இவர் கிபி 4வது நூற்றாண்டில் இன்றைய துருக்கியின் மிரா நகரில் வசித்தார்.
இந்த சரித்திர ஆளுமையின் தாக்கத்தினால் உருவான கற்பனை பாத்திரம் யேர்மனியில் சண்க்ட் நிகொலவுஸ் எனவும் நெதர்லாந்து மற்றும் பிலாண்டர்சில் சிண்டெர்கிலாஸ் எனவும் அழைக்கப்பட்டது, இந்த கற்பனை பாத்திரமே இன்றுள்ள சண்ட குலோஸ் பாத்திரத்துக்கு வித்திட்டது. சிண்டெர்கிலாஸ் நெதர்லாந்திலும் பிலாண்டர்சிலும் முக்கியமான விழாவாகும். இந்நாளில் சரித்திர மனிதரன புனித நிக்கோலஸ் நினைவு கூறப்பட்டு வணங்கப்படுகிறார். புனித நிக்கோலஸ், பல நாடுகளினதும் நகரங்களதும் காப்பாளராகவும் வழிப்படப்படுகிறார்.
இவற்றையும் பார்க்கவும்
பகுப்பு:கிறித்தவப் புனிதர்கள் பகுப்பு:கத்தோலிக்க ஆயர்கள் பகுப்பு:கிறித்துமசு பகுப்பு:270 பிறப்புகள் பகுப்பு:343 இறப்புகள்
நீ. கந்தசாமிப் பிள்ளை
பிறப்பும் படிப்பும்
கந்தசாமிப்பிள்ளை தஞ்சை நகரத்தின் அருகில் அமைந்துள்ள பள்ளி அக்கிரகாரத்தில் பிறந்தார். இவரது பெற்றோர் நீலமேகம் பிள்ளை, சௌந்தரவல்லி ஆவர். தூய பேதுரு உயர்நிலைப் பள்ளியில் இறுதி வகுப்பு வரை படித்தார். பள்ளிப் படிப்பை முடித்ததும் தம் தந்தையின் வழியில் கட்டட ஒப்பந்தக்காரராகப் பணியாற்றினார். கரந்தைத் தமிழ்ச்சங்கத்து ஒப்பந்தக்காரராக இருந்த காரணத்தால் பெரும் புலவர்களுடன் நெருங்கிப் பழகும் வாய்ப்புகள் இவருக்குக் கிடைத்தது. தம் இல்லத்துக்கு அவர்களை அழைத்து வந்து விருந்து நல்கி ஓம்பினார். தம் வீட்டிற்கு அறிவகம் என்று பெயர் சூட்டி நூல் நிலையம் ஒன்றை வீட்டிலேயே அமைத்தார். கந்தசாமி தமிழ் மட்டுமல்லாது ஆங்கிலம், சமற்கிருதம், பிரெஞ்சு, இலத்தீன் ஆகிய மொழிகளைக் கற்று புலமை பெற்றார்.
மொழிப் பெயர்ப்புப்பணி
தமிழ்ப் பொழில் இதழில் வெளிவந்த மதுரா விஜயம் என்னும் சமற்கிருத நூலின் மொழிபெயர்ப்பை திறனாய்வு செய்து எழுதினார். கால்டுவெல் வரலாற்று மலரை தமிழ்ப்பொழிலில் வெளியிட்டார். தாமசு கிரே எழுதிய 'நாட்டுப் புறக் கல்லறை இரங்கற் பா' என்னும் நூலை மொழி பெயர்த்து தம் மறைந்த மகளுக்கு அந்நூலை காணிக்கையாக்கினார். நற்றிணைப் பாடல்களை தமிழில் மொழி பெயர்த்தார். சித்த மருத்துவத்தின் சிறப்பை விளக்கி ஆங்கிலத்தில் நூல் எழுதினார்.
இந்துஸ்தான் கலை அறிவியல் கல்லூரி
இந்துஸ்தான் கலை அறிவியல் கல்லூரி இந்தியாவின் தமிழ்நாடு மாநிலத்தில் உள்ள கோவை மாவட்டத்தில் இயங்கிவரும் தன்னாட்சிக் கலை அறிவியல் கல்லூரியாகும். இது இந்துஸ்தான் கல்வி நிறுவனத்தின் கீழ் இயங்கி வரும் கல்லூரியாகும். இக்கல்லூரி பாரதியார் பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரியில், கலை அறிவியல் பாடங்களில் இளநிலைப் பட்டம், மற்றும் முதுநிலை பட்டப் படிப்புகள் வழங்கப்படுகின்றன.
கோவை அவினாசி சாலையில், நவ இந்தியாவில் அமைந்துள்ள இக்கல்லூரியானது கோயம்புத்தூர் மாவட்டத்திலுள்ள ஆகச்சிறந்த கலைக்கல்லூரிகளில் ஒன்றாக விளங்குகிறது. 2018 ஆண்டு காலகட்டத்தில் இங்கு 10,000 க்கும் மேற்பட்ட மாணவர்கள் பயின்று வருகின்றனர். இக்கல்லூரி 2016 ஆம் ஆண்டில் தன்னாட்சிக் கல்லூரியாக தரமுயர்த்தப்பட்டுள்ளது.
நீ. கந்தசாமிப் பிள்ளை
உசாத்துணை
பகுப்பு:1898 பிறப்புகள் பகுப்பு:1977 இறப்புகள் பகுப்பு:தமிழறிஞர்கள்
இந்துஸ்தான் கலை அறிவியல் கல்லூரி
வழங்கப்படும் படிப்புகள்
இங்கு 25 இளங்கலைப் பாடப் பிரிவு துறைகளும், 19 முதுகலைப் பாடப் பிரிவு துறைகளும் , 11 ஆராய்ச்சிப் படிப்புகளும் உள்ளன.
மேற்கோள்கள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎ பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்‎ பகுப்பு:பாரதியார் பல்கலைக்கழக இணைவுக்கல்லூரிகள்
சாச்சி 420
உருவாக்கம்
முதலில் இத்திரைப்படம் 1996 ஆம் ஆண்டு அவ்வை சண்முகி என்ற தலைப்பில் தமிழிலும், பாமனே சத்யபாமனே என தெலுங்கிலும் வெளியானது. பின்னர் 1997 ஆம் ஆண்டு இந்தியில் சாச்சி 420 என்ற பெயரில் மறுஆக்கம் செய்யப்பட்டு வெளியானது. மேலும் இத்திரைப்படத்தில் கமல்ஹாசன் அவர்களின் மகளும் நடிகையுமான சுருதி ஹாசன் சாகோ கோரி எனத் தொடங்கும் பாடலைப் பாடியுள்ளார்.
வெளியிணைப்பு
பகுப்பு:1997 இந்தித் திரைப்படங்கள் பகுப்பு:1997 திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள்
அர்ஜுன் ராம் மேக்வால்
அர்ஜுன் ராம் மேக்வா (Arjun Ram Meghwal, பிறப்பு: 20 திசம்பர், 1954) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் 18 மே 2023 அன்று கிரண் ரிஜிஜூக்கு பதிலாக சட்டம் மற்றும் நீதி அமைச்சராக மாற்றம் செய்யப்பட்டார்.
வாழ்க்கை வரலாறு
இவர் 20 திசம்பர், 1954 ஆம் ஆண்டு இராஜஸ்தான் மாநிலத்தில் உள்ள பிகானேர் என்னும் இடத்தில் பிறந்தார். 1977 ஆம் ஆண்டில் சட்டப் படிப்பில் பட்டம் பெற்றதும், 1979 ஆம் ஆண்டில் வழக்கமான மாணவராக கலைப் பட்டப்படிப்பை முடித்ததும், 1982 ஆம் ஆண்டில், இவர் ஆர்ஏஎஸ் தேர்வுகளுக்குத் தகுதி பெற்று ராஜஸ்தான் உத்யோக் சேவாவுக்குத் தேர்ந்தெடுக்கப்பட்டார்.
இவர் 2009 ஆம் ஆண்டு நடந்த பொதுத்தேர்தலில், பிகானேர் தொகுதியில் இருந்து பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் 2014 மற்றும் 2019 ஆம் ஆண்டு நடந்த பொதுத் தேர்தலில், பிகானேர் தொகுதியில் இருந்து மீண்டும் தேர்ந்தெடுக்கப்பட்டார். பின்னர் மக்களவை சபாநாயகர் இவரை மக்களவை மன்றக் குழுவின் தலைவராக நியமித்தார்.
இவர் 2019 ஆம் ஆண்டு நாடாளுமன்ற விவகாரங்கள் மற்றும் கனரக தொழில்கள் மற்றும் பொது நிறுவனங்களுக்கான அமைச்சராக நியமிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1954 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய அமைச்சர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:ராஜஸ்தான் அரசியல்வாதிகள் பகுப்பு:ராஜஸ்தான் நபர்கள் பகுப்பு:இந்திய அமைச்சரவை உறுப்பினர்கள்
நேதர்துவித்து மொழி
நேதர்துவித்து மொழி என்பது இந்தோ ஐரோப்பிய மொழிக்குடும்பத்தை சேர்ந்த செருமானிய மொழிகளுள் ஒன்றாகும். இது செருமனி, நெதர்லாந்து, ஆர்கேந்தீனா, பொலிவியா, பிரேசில், அமெரிக்க ஐக்கிய நாடுகள், கனடா, பராகுவே, உருகுவே போன்ற நாடுகளில் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது.
பகுப்பு:செருமானிய மொழிகள்
பாரசீகம் மீதான மங்கோலியப் படையெடுப்பு
பாரசீகம் மீதான மங்கோலியப் படையெடுப்பானது 1219 முதல் 1256 வரை நடைபெற்றது. மத்திய கிழக்கு மற்றும் நடு ஆசியாவிலிருந்த இஸ்லாமிய அரசுகளுக்கு எதிரான மூன்று மங்கோலியப் படையெடுப்புகளை இது உள்ளடக்கியுள்ளது. குவாரசமிய அரசமரபு, நிசாரி இசுமாயிலி அரசு மற்றும் பகுதாதுவின் அப்பாசியக் கலீபகம் ஆகிய அரசுகளின் அழிவுக்கு இந்தப் படையெடுப்புகள் இட்டுச் சென்றன. இவற்றுக்குப் பதிலாகப் பாரசீகத்தில் மங்கோலிய ஈல்கானரசு அரசாங்கமானது நிறுவப்பட்டது.
உசாத்துணை
பகுப்பு:குவாரசமியப் பேரரசு
காம்பெல் குடா (பெரிய நிகோபார்)
காம்பெல் குடா (Campbell Bay) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக காம்பெல் குடா கிராமத்தில் 1608 குடும்பங்கள் வாழ்ந்து வந்தது. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 86.28% ஆகும்.
மேற்கோள்கள்
பகுப்பு:பெரிய நிகோபார் வட்டத்திலுள்ள கிராமங்கள்
விந்து
விந்தணு அல்லது விந்து (Sperm) என்பது ஆண் இனப்பெருக்க அணு. Sperm என்ற வார்த்தை கிரேக்கத்தின் ஸ்பெர்மா(σπέρμα) என்ற வார்த்தையிலிருந்து உருவானது. இதற்கு கிரேக்கத்தில் விதை என்று பொருள். விந்தணுக்கள் விதைப்பைகளில் சேமிக்கப்பட்டாலும், PROSTATE GLAND -லிருந்து வரும் திரவம் 98 விழுக்காடும், விந்தணுக்கள் 2  விழுக்காடும் இருக்கும். விந்தணுக்கள் விந்தகங்களில் உற்பத்தியாகும். பின்பு ஆண்குறியில் இருக்கும் விந்துகொள்பையில் இந்த விந்தணுக்கள் சேகரிக்கப்படுகின்றன.
விந்தணுவிற்கு தலை, உடல், வால் என மூன்று பகுதிகள் உள்ளன. இந்த வால் பகுதியானது, பெண்ணின் இனப்பெருக்க உறுப்பினுள் நீந்திச் சென்று முட்டையுடன் கருக்கட்ட உதவுகிறது. கருக்கட்டலின்போது, ஒருமடிய நிலையிலுள்ள ஆணின் விந்தணுவில் உள்ள 23 நிறப்புரிகள்/குரோமோசோம்கள், ஒருமடிய நிலையிலுள்ள பெண்ணின் முட்டையிலுள்ள 23 நிறப்புரிகள்/குரோமோசோம்களுடன் இணைந்து இருமடிய நிலையுள்ள கருவை உருவாக்குகின்றது. கொள்கின்றன.
மெய்யப்பன் பதிப்பகம்
மெய்யப்பன் பதிப்பகம் தமிழ்நாட்டிலுள்ள சிதம்பரம் எனும் ஊரில் அமைந்துள்ள ஒரு பதிப்பகமாகும். சிதம்பரத்திலுள்ள அண்ணாமலைப் பல்கலைக்கழகத்தில் தமிழ்ப் பேராசிரியராகப் பணியாற்றிய ச. மெய்யப்பன் என்பவரால் நிறுவப்பட்டது. தமிழ்நாட்டில் புத்தக வெளியீட்டில் முன்னனிப் பதிப்பகங்களுள் ஒன்றாக விளங்கும் இப்பதிப்பகத்தின் சில வெளியீடுகள் தமிழ்நாடு அரசின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டத்தின் கீழ் பரிசுகளைப் பெற்றுள்ளன.
பகுப்பு:தமிழ்ப் பதிப்பகங்கள்
தானசூர கர்ணா
தானசூர கர்ணா 1940 ஆம் ஆண்டு வெளிவந்த தமிழ்த் திரைப்படமாகும். துவாரஹாநாத் இயக்கத்தில் வெளிவந்த இத்திரைப்படத்தில் டி. எஸ். சந்தானம், பி. ஆர். பந்துலு மற்றும் பலரும் நடித்திருந்தனர். எஸ். ஜி. கிருஷ்ணமூர்த்தி பிள்ளை கதை, வசனம், பாடல்கள் எழுதியிருந்தார்.
மேற்கோள்கள்
பகுப்பு:1940 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
எழுமலை குளம் அய்யனார் கோயில்
எழுமலை குளம் அய்யனார் கோயில் தமிழ்நாட்டில் மதுரை மாவட்டம், எழுமலை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலங்கையின் கோட்டைகள்
இலங்கையின் கோட்டைகள் என்னும் தலைப்பைக் கொண்ட இப்பக்கம், இலங்கை அந்நியர் ஆட்சிக்குட்பட முன்னர் நிர்மானிக்கப்பட்ட கோட்டைகள் முதற்கொண்டு, இலங்கையின் கரையோரப் பகுதிகளைப் போத்துக்கீசரும், ஒல்லாந்தரும், பிரித்தானியரும் ஆண்ட காலத்தில் தமது ஆட்சிக்கு உட்பட்ட பகுதிகளில் கட்டிய அல்லது பயன்படுத்திய கோட்டைகளின் பட்டியலைத் தருகின்றது. 16 ஆம் நூற்றாண்டின் நடுப்பகுதியில் இருந்து 18 ஆம் நூற்றாண்டின் இறுதிவரை கண்டி இராச்சியத்தின் கீழ் இருந்த இலங்கைத் தீவின் மையப் பகுதி தவிர்ந்த பெரும்பாலான கரையோரப் பகுதிகள் போத்துக்கீசரின் அல்லது ஒல்லாந்தரின் ஆட்சியின் கீழ் இருந்தன. இப்பகுதிகள் போத்துக்கீசர் ஆளுகையின் கீழ் இருந்தபோது முக்கியமான இடங்களில் போத்துக்கீசரின் கோட்டைகள் இருந்தன. அவற்றைக் கைப்பற்றிய ஒல்லாந்தர் அவற்றில் சிலவற்றைத் திருத்திப் பயன்படுத்தினர், வேறு சிலவற்றை முற்றாக இடித்துப் பெரும்பாலும் அதே இடத்தில் புதிய கோட்டைகளைக் கட்டிக்கொண்டனர். 18 ஆம் நூற்றாண்டின் இறுதிப் பகுதியில் இருந்து 20 ஆம் நூற்றாண்டின் நடுப்பகுதிவரை இலங்கையைப் பிரித்தானியர் ஆண்ட காலத்தில் புதிய கோட்டைகள் கட்டப்படாவிட்டாலும் பழைய கோட்டைகளில் சிலவற்றை அவர்கள் பேணிப் பயன்படுத்தி வந்தனர்.
வெளியிணைப்புகள்
பகுப்பு:இலங்கையில் உள்ள கோட்டைகள் பகுப்பு:போர்த்துக்கேய இலங்கை பகுப்பு:பிரித்தானிய இலங்கை பகுப்பு:இடச்சு இலங்கை
ரேடியன்
ஆரையம்
கோள் காற்றுகள்
கோள் காற்றுகள் என்பது ஆண்டு முழுவதும் ஒரு குறிப்பிட்ட திசையை நோக்கி வீசும் காற்று ஆகும். கோள் காற்றுகளில் முதன்மையானது வியாபாரக் காற்றுகள் (Trade Winds) ஆகும் இவை அயன மண்டலங்களுக்கு இடையே வீசுகின்றன. இவை வட கோளத்தில் வட கிழக்கு வியாபாரக் காற்றுகளாகவும் மற்றும் தென் கோளத்தில் தென்கிழக்கு வியாபாரக் காற்றுகளாகவும் வீசுகின்றன. வரலாற்றுக் காலங்களில் கடற்பயணம் மேற்கொள்பவர்களுக்கு இவை மிகவும் பயனுள்ளதாக இருந்ததால் அவ்வாறு அழைக்கப்பட்டது. இவ்வகையான காற்றுகள் சீரானதாக மற்றும் நிலையானதாகவும் குறிப்பாகக் கடற்பரப்பில் வீசக்கூடியது. ஃபெரல் விதியின் படி இவ்வகையான காற்றானது விலகி வீசுகிறது.
மேற்கோள்கள்
பகுப்பு:காற்று இயக்கம்
டேவிட் அலைன்
டேவிட் அலைன் (David Alleyne, பிறப்பு: ஏப்ரல் 17 1976, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 38 ஏ-தர துடுப்பாட்டப் போட்டிகளிலும், 11 இருபதுக்கு -20 போட்டிகளிலும் கலந்து கொண்டுள்ளார். 2001-2006 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் அலைன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1976 பிறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
கருமுட்டை தானம்
சில பெண்களுக்கு அண்டம் எனப்படும் கருமுட்டை சரியான வளர்ச்சியடையாமையால் கருதரிக்கும் வாய்ப்பில்லாமல் போகிறது. அதற்காக சோதனைக்குழாய் முறையால் கருவாக்கம் செய்ய கருமுட்டை தேவைப்படுகிறது. இந்த கருமுட்டைகளை தானமாக பெருவது கருமுட்டை தானம் (Egg donation) எனப்படுகிறது.
இந்த தானம் பெரும்பாலும் சினைப்பை முழுவதுமாக பாதிக்கப்பட்ட நிலையில் இருக்கும் பெண்களுக்காகவும், கருமுட்டை உருவாகாத நிலையை அடையாமல் சிதைந்து போகும் நிலையில் இருப்பவர்களுக்காகவும் பெறப்படுகிறது.
பகுப்பு:பாலியல் பகுப்பு:உயிரணுவியல்
சிறுவெண்டேரையார்
சிறுவெண்டேரையார் சங்ககாலப் புலவர். இவரது பாடல் ஒன்றே ஒன்று இள்ளது. அது புறநானூறு 362. இந்த ஒரு பாடலின் அடிகள்கூடச் சிதைந்துள்ளன.
பாடல் சொல்லும் செய்தி
போர்க்களத்தில் அவனது மணியாரம் ஞாயிறு போல் மின்னிக்கொண்டு பிறைநிலாப் போலக் கிடக்கிறது. பாசறையில் விசய வெல்கொடி உயர்த்தப்பட்டு, வெற்றிமுரசு முழங்குகிறது. அந்தணாளர் அறம் புரியத் தொடங்குகின்றனர். அவர்களின் கையில் தாரைவார்க்கும் நீர் கடல் வரையில் ஓடுகிறது. இலையில் சோறு வைத்து அவனுக்குப் படைக்கின்றனர். காக்கையும், கூகையும் பட்டப்பகலில் குரல் எழுப்புகின்றன.(இவனது உயிர் உயர்நிலை உலகம் சென்றுவிட்டது) இவனது உடலைப் பறவைகள் தின்றுவிட்டன. இந்த மண்ணில் இனி இவனுக்குச் சிறிது இடங்கூட ஒதுக்கத் தேவையில்லை - இவ்வாறு புலவர் இவனைப் போற்றுகிறார்.
பகுப்பு:சங்கப் புலவர்கள்
சிறுதானியம்
சிறுதானியம் (Millet) என்பது வரகு, சாமை, தினை, குதிரைவாலி, கம்பு, கேழ்வரகு, சோளம் ஆகிய உருவில் சிறியதாக உள்ள தானிய வகைகளைக் குறிக்கும்.
சிறுதானியங்கள் பழந்தமிழர் உணவில் பெரும் பங்கு வகித்தது என்பதை பல்வேறு சங்க இலக்கியங்கள் வாயிலாக அறியமுடிகிறது. மேலும் திருக்குறளில் பல்வேறு பாக்களில் பனை என்பதற்கு எதிர்பதமாய் தினை பயன்படுத்தப்பட்டுள்ளது. மேலும் வள்ளியை முருகன் தினைக்களத்தில் சந்தித்ததை வள்ளி திருமண கதைப் போக்கில் அறிகிறோம். இவ்வகைத் தகவல்கள் வாயிலாக சிறுதானியம் என்பது பாரம்பரிய உணவு என நிறுவயியலும்.